西環契仔契女

西環契仔契女，又稱西契黨、西環黨、西環契弟黨，係指一啲被指由中央人民政府駐香港特別行政區聯絡辦公室背後扶植同支持嘅香港建制派陣營人士，係諷刺詞語。

由於西環係香港中聯辦所在地置，所以用「西環」代指中聯辦。粵語所講「契弟」除指結拜細佬，又有基佬意思，並引申為粗口。

喺社會輿論下，例子有：香港立法會議員創建力量謝偉俊、經民聯梁美芬、新民黨容海恩、葉劉淑儀，同自稱「獨立」無政黨，但其實係新世紀論壇理事嘅新界大聯盟何君堯，甚至乎新世紀論壇嘅龐愛蘭亦包括在內。

由張曉明時代開始冒起嘅新興激進建制派組織有「愛護香港力量」、「愛港之聲」、「保衛香港運動」等。

反而，傳統建制派政黨民建聯、工聯會就係「中聯辦親生仔女」；而自由黨就係「中環親生仔女」。

香港建制派人士
香港政治術語